ભારતીય રિર્ઝવ બેંકે તેના ગ્રાહકોને એક મોટી ખુશખબરી આપી છે . તેણે પોતાના રેપો રેટમાં ઘટાડો કર્યો છે . દિલ્હી ખાતે રિર્ઝવ બેંકે આજે તેની નાણાંકીય સમીક્ષા કરી હતી જે બાદ તેણે પોતાના રેપો રેટો પર કાપ મૂક્યા છે . જે મુજબ રેપો રેટ 6.25 ટકામાંથી 0.25 % નો કાપ મૂકતા તે હવે 6 ટકા થયો છે . જેના કારણે આવનારા સમયમાં બેંક લોન સસ્તી થશે . જો આવું થયું હોમલોનથી લઇને પર્સનલ લોનના ઇએમઆઇમાં ઘટાડો થતાં ગ્રાહકોને ચોખ્ખો લાભ મળશે . વધુમાં ભારતીય રિર્ઝવ બેંકના ગવર્નર ઉર્જિત પટેલ પણ જણાવ્યું છે કે ગત 3 મહિનામાં જીએસટી અને સારા ચોમાસાના કારણે ઇન્ફેલશનમાં ઝડપી ઘટાડો જોવા મળ્યો છે . સાથે જ તેમણે બેંક ડિફોલ્ટર્સ મામલે પણ આરબીઆઇ સરકાર સાથે મળી જલ્દી જ રિકવરી કરાવશે તેવું પણ જણાવ્યું હતું . આમ આ ઘટાડા પછી રેપો રેટ 6 ટકા , રિવર્સ રેપો રેટ 5.75 ટકા અને કેશ રિઝર્વ રેશિયો 4 ટકા થયો છે .